
Nr.408, datë 21.6.2006

PËR KALIMIN NË PËRGJEGJËSI ADMINISTRIMI AVOKATIT TË POPULLIT, TË DISA MJEDISEVE PER USHTRIMIN E VEPRIMTARISË SË KËTIJ INSTITUCIONI

Në mbështetje të nenit 100 të Kushtetutës dhe të neneve 13, 15 e 16 të ligjit nr.8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave

VENDOSI:

1. Kalimin në përgjegjësi administrimi nga Ministria e Ekonomisë, Tregtisë dhe Energjetikës të Avokati i Popullit të zyrave të katit të parë dhe të dytë, në ndërtesën e ish-Ministrisë së Tregtisë së Jashtme, sipas planimetrisë, që i bashkëlidhet këtij vendimi.
2. Ngarkohen Ministria e Ekonomisë, Tregtisë dhe Energjetikës, Avokati i Popullit dhe kryeregjistruesi i Zyrës Qendrore të Pasurive të Paluajtshme për zbatimin e këtij vendimi.
Ky vendim hyn në fuqi pas botimit në  Fletoren Zyrtare.

Kryeministri
Sali Berisha

